cyanic-selkie/wikianc huggingface dataset:
Vlag van Kanada
Alternatiewe vlae
Die Kanadese Dualiteitsvlag is ’n nieamptelike vlag wat onafhanklik ontwikkel is en is oorspronklik gesirkuleer deur die voorstanders daarvan om die eenheid van Kanada ten toon te stel by byeenkomste vir die "nee"-stem in oploop tot die 1995 Quebecreferendum. Die ontwerp is gekies om die Franssprekende populasie tot die Esdoringvlag te voeg deur blou bane by te voeg (die blou en rooi in rofweg in die verhouding van die hoeveelheid Engelssprekende en Franssprekende mense in Kanada woon). Daar is op blou besluit omdat dit die hoofkleur is in die vlag van Quebec.
George Gordon (Plantkundige)
George Gordon (1806–1879) was 'n Britse plantkundige wat vir die Londense Plantkundige Vereniging as voorman van die Horticulturele Vereniging Tuine by Chiswick, naby Londen, gewerk het. Gordon is veral bekend vir sy werk op konifere, The Pinetum in 1858, gevolg deur 'n byvoeging in 1862 en 'n volledig hersiene tweede uitgawe van The Pinetum in 1875. Hy het baie nuwe spesies konifere uit monsters wat deur Karl Theodor Hartweg in Meksiko en Kalifornië versamel is, beskryf.
Die standaard skrywers-afkorting Gordon word gebruik om hierdie persoon as skrywer aan te dui wanneer 'n botaniese naam aangehaal word.
Leon Kruger
Skryfwerk
Skeitbang (sic) vertel van twee jongmense wat verlief is, maar bang om die strop om die nek te sit. Die verloofde vrou beplan die troue met militêre presisie, ’n ma weier om van haar oudste seuntjie te skei en die man en aanstaande bruidegom glo jy kan nie langer as vier weke met een vrou ’n verhouding hê nie, want daarna gaan sy uitvind wie jy werklik is en dit wil jy tog nie hê nie. Magda mag ma menopause hê hanteer weer die middeljarige vrou se kwessies. Magda se oorgangsjare het begin en sy wonder hoekom hulle dit menopouse noem, want daar is geen pouse aan die hel wat sy nou moet deurmaak nie. Skeitbang en Magda mag ma menopause hê word vir KykNet verfilm en later op DVD uitgegee.
Soebatsfontein
Geskiedenis
Die nedersetting se naam het ontstaan toe Hendrik Stievert in 1798 by die fontein in hegtenis geneem is deur Boesmans onder bevel van Barend Goeieman. Hendrik was toe die plaasvoorman van die weduwee Van der Westhuizen. Sy Khoikhoi veewagter het hom hoor soebat vir sy lewe - tevergeefs.
Vandag loop die grense van sewe plase by die fontein bymekaar.
Nellie Bly Baker
Nellie Bly Baker (7 September 1893 – 12 Oktober 1984) was 'n Amerikaanse aktrise. Sy was bekend vir haar rolle in die rolprente The Red Kimona (1925), The Salvation Hunters (1925), Love and the Devil (1929), en The Bishop Murder Case (1930).
Stoigiometrie
Etimologie
Stoigiometrie is van die Griekse woorde στοιχειον (stoikheion, element) en μετρον (metron, mate) afgelei. In patristiese Grieks is die woord Stoigiometria deur die Patriarg Niseforius I van Konstantinopel gebruik om te verwys na die lyntellings van die Bybelse kanonieke boeke van die Nuwe Testament en sommige van die Apokriewe boeke. Huden Stoigiofaukrius (Θεος του Μετρο) het die mates gelees en bepalings gemaak oor die konseptiese konsepte van die era.
Herzliya
Herzilya is genoem na Theodor Herzl, die grondlegger van die moderne Sionisme.
Skakelaar
Twee liggings
Die bedrading wat benodig word vir die twee benodig kan as volg opgesom word (beaarding is nie ingesluit nie):
Swaarstroomskakelaars
Wanneer 'n skakelaar ontwerp is om beduidende hoeveelhede stroom te skakel, moet die oorgangstoestand van die skakelaar sowel as die vermoë van die skakelaar om voortdurend die normale bedryfstroom te hanteer oorweeg word. Wanneer 'n skakelaar aan is, is sy weerstand bykans nul en word baie min krag oor die kontakte verloor; wanneer 'n skakelaar af is, is sy weerstand baie hoog en word selfs minder krag verloor oor die kontakte. As die skakelaar oorgeskakel word ontstaan 'n oorgangstoestand waar bykans 'n kwart (of selfs meer as die lading nie suiwer resistief van aard is nie) van die totale lading oor die skakelaar verloor. Om hierdie rede bevat die meeste kragskakelaars (die meeste ligskakelaars en bykans alle groter skakelaars) 'n veermeganisme wat verseker dat die oorgangstydperk tussen die aan en af toestand so kort moontlik is, onafhanklik van die spoed waarteen die gebruiker die aandrywer/knop aktiveer.
Kontakbons
Daar is 'n aantal tegnieke wat gebruik word om skakelaarbons te verminder. Die tegnieke kan breedweg verdeel word in tydsgebaseerde tegnieke en histerese gebaseerde tegnieke.
Tydsgebaseerde tegnieke
Tydsgebaseerde tegnieke maak staat op die byvoeging van voldoende vertragings in die stelsel sodat die bons geïgnoreer kan word. Die groot voordeel van sulke tegnieke vereis nie enige spesiale ontwerpe aan die skakelaarkant nie en is daarom oor die algemeen goedkoper. Vir goeie werkverrigting moet hulle ontwerp word om by die skakelaar aan te pas (te veel vertraging en die stelsel is onnodig stadig en te min vertraging sal die bons nie uitgeskakel word nie).
Histerese
Dit is verder ook moontlik om histerese in te bou deur die posisie waar die druk van die skakelaar waargeneem word op 'n ander punt voorkom waar 'n los van die skakelaarknop waargeneem word. Solank as wat die spronge klein genoeg is om nie die skakelaar tussen die twee posisies te laat beweeg nie, behoort bonsprobleme opgelos te word. Histerese kan meganies of elektronies (d.w.s. 'n Schmitt-sneller) van aard wees.
N4 (Suid-Afrika)
Tolplaza’s
Totale tolkoste vir ’n motor is dus R272,00 en vir ’n swaar vragmotor R1307,00 (vir een rigting).
N6 (Suid-Afrika)
Oos-Kaap
Die N6 begin in Oos-Londen, Oos-Kaap, waar dit vanaf die N2 nasionale pad aftak. Die pad kronkel en klim vanaf die kus die binneland in vir 55 km waar die hoofspoorlyn na Bloemfontein gekruis word by ’n plekkie met die naam Amabele. Die pad bereik Stutterheim 21 km later. Van Stutterheim is dit 48 km na Cathcart, ’n klein dorpie. Op die tog word die spoorlyn weer twee keer gekruis. Vanaf Cathcart na Queenstown is 61 km, die eerste werklike groot dorp op die N6. Die pad hou dan noord na Aliwal-Noord wat 163 km verder is. In die proses word daar oor die Penhoekpas gery wat die Stormberg kruis. Daar word ook deur Jamestown, ’n klein dorpie 54 km suid van Aliwal-Noord af, gery. Aliwal-Noord is aan die suidelike oewer van die Oranjerivier.
NG gemeente Oor-die-Vaal
Die gemeente is gestig in 1962. Die kerkgebou is geleë by William Alexanderstraat 39, Christiana. In 2013 was die leraar ds. J.D. Jordaan. Daar was in daardie jaar 193 doop- en 586 belydende lidmate. Die huidige leraar is ds. C.M. Cronje.
Rivonia-verhoor
Die Rivonia-verhoor was 'n verhoor wat tussen 1963 en 1964 in Suid-Afrika plaasgevind het. Tien leiers van die ANC is vir 221 klagte van sabotasie aangekla nadat hulle gepoog het om die regering van Suid-Afrika omver te werp. Die verhoor volg op 'n klopjag wat die Polisie op Umkhonto we Sizwe (MK) se basis in Rivonia uitgevoer het. Hiertydens is dokumente wat die mans met mekaar verbind het in beslag gelê.
Paul Roos
Rugbyloopbaan
Roos wen in die algemene verkiesing op 26 Mei 1948 die kiesafdeling Stellenbosch met 'n meerderheid van 2 014 stemme bo die Verenigde Party se H. Scholtz, maar dien skaars vier maand as Volksraadslid tot aan sy dood in September daardie jaar. Sy seun Gideon Roos (1909–1999) was direkteur-generaal van die SAUK van 1948 tot 1961.
Ruimtetyd
Die logiese gevolg van die samevatting van dié twee veronderstellings is die onskeibare vereniging van die vier dimensies van ruimte en tyd, wat voorheen as onafhanklik beskou is.
Rivonia
Die gebied bekend as Rivonia sluit die oorspronklike dorp Edenburg, Edenburg Uitbreiding 1, en 'n aantal kleiner "Rivonia Uitbreidings" in.
Tribune Tower
Tribune Tower is 'n wolkekrabber in 425 North Michigan Avenue in Chicago (Illinois, Verenigde State). Die gebou in die Neogotiese styl is in die tydperk tussen 1923 en 1925 opgerig en huisves onder meer die hoofkwartier van die invloedryke dagblad Chicago Tribune en die ateljee van die radiostasie WGN Radio. Die wolkekrabber, wat deur Raymond Hood en John Mead Howell ontwerp is, het 'n hoogte van 141 meter en toon sekere ooreenkomste met die katedraal van Rouen se Tour de Beurre ("botter-toring") in Normandië (Frankryk) en die toring van die katedraal in Mechelen (Vlaandere, België).
Argitektuur
Die Tribune Tower is 'n beton-staalraamwerk-ontwerp, met fasades wat van Indiana-kalksteen in verskillende skakerings van grys gemaak is, en die totale boukoste het VSA-$ 8 miljoen beloop. Vertikale steunbere, wat van die massiewe blok van laer verdiepings na bowe loop, skep die optiese indruk dat die wolkekrabber hoër sou verrys as oor 36 verdiepings. Die argitektoniese besonderhede van die wolkekrabber word snags deur vloedligte verlig.
Nog voor die oprigting van die wolkekrabber het die Chicago Tribune se korrespondente op versoek van die uitgewer, kolonel Robert R. McCormick, rotse en bakstene van historiese besienswaardighede van dwarsoor die wêreld saamgebring. Baie van hierdie stene is by die bou van die laer verdiepings gebruik en van 'n inskrif voorsien wat na hulle geografiese oorspronge verwys.
Relatiewe voorkoms
Die relatiewe voorkoms, soms ook: relatiewe aanwesigheid (RA), relatiewe teenwoordigheid, volopheid of veelheid  verwys na die hoeveelheid waarin die isotope van 'n chemiese element natuurlik in die Aardkors aangetref word. Die geweegde gemiddelde massa van hierdie isotope verteenwoordig die atoommassa vir die element in die element in die periodieke tabel. Die verspreiding van 'n element wissel van planeet tot planeet. Die natuurlike verspreiding betref gewoonlik die verspreiding soos dit hier op Aarde gevind word.
Die isotoopverhouding kan nogtans effens wissel en die meting daarvan kan belangrike inligting verskaf.
Kwasi-stabiele oerisotope
Heelparty isotope is lank as stabiel beskou, maar hulle kan soms 'n dubbelbetaverval ondergaan. Die halfleeftyd van sulke prosesse is egter baie langer as die leeftyd van die heelal. Dit beteken dat hierdie verval soms moeilik is om waar te neem en die isotoop prakties as stabiel beskou kan word. Kalsium-40 en kalsium-48 is voorbeelde.
Frank Singuineau
Frank Singuineau (8 April 1913 – 11 September 1992) was 'n Britse akteur. Hy was bekend vir sy rolle in die rolprente Simba (1955), Carry on Again Doctor (1969), Firepower (1979), en An American Werewolf in London (1981).
Maskat
Die rotsagtige Westelike Al Hajarberge oorheers die landskap van Maskat. Die stad lê aan die Arabiese See langs die Golf van Oman en is naby die strategiese Straat van Hormuz. Laagliggende wit geboue tipeer die grootste deel van Muskat se stedelike landskap, terwyl die hawe-distrik Muttrah, met sy corniche en hawe, die noordoostelike periferie van die stad vorm. Muskat se ekonomie word oorheers deur handel, petroleum, vloeibare aardgas en hawens.
Blokketting
Struktuur en ontwerp
'n Blokketting is 'n gedesentraliseerde, verspreide en dikwels publieke, digitale grootboek wat bestaan uit rekords wat blokke genoem word wat gebruik word om transaksies oor baie rekenaars aan te teken sodat enige betrokke blok nie terugwerkend verander kan word nie, sonder die wysiging van alle daaropvolgende blokke. Dit stel die deelnemers in staat om transaksies onafhanklik en relatief goedkoop te verifieer en te oudit. 'n Blokketting-databasis word outonoom bestuur deur 'n eweknienetwerk en 'n verspreide tydstempelbediener te gebruik. Hulle word gewaarmerk deur massasamewerking aangedryf deur kollektiewe eiebelange. So 'n ontwerp fasiliteer robuuste werkvloei waar deelnemers se onsekerheid oor datasekuriteit marginaal is. Die gebruik van 'n blokketting verwyder die kenmerk van oneindige reproduseerbaarheid van 'n digitale bate. Dit bevestig dat elke eenheid van waarde net een keer oorgedra is, wat die langdurige probleem van dubbelbesteding oplos. 'n Blokketting is beskryf as 'n waarde-uitruilprotokol. 'n Blokketing kan titelregte handhaaf, want, wanneer dit behoorlik opgestel is om die uitruilooreenkoms te beskryf, dit 'n rekord verskaf wat aanbod en aanvaarding afdwing.
MEDUNSA
MEDUNSA (Die Mediese Universiteit van Suid-Afrika) is aanvanklik gestig suiwer vir die beroepsopleiding van die mediese professies, maar is later geïnkorporeer as 'n kampus van die Universiteit van Limpopo. Tans staan dit amptelik bekend as die Sefako Makgatho Health Sciences University.
Ligging
Koördinate:
Klein-Brakrivier (dubbelsinnig)
Klein-Brakrivier kan na een van die volgende riviere in Suid-Afrika verwys:
Thimphu
Thimphu, as die politieke en ekonomiese sentrum van Bhoetan, het 'n dominante landbou- en veebasis, wat 45% van die land se BNP bydra. Toerisme, hoewel dit 'n bydrae tot die ekonomie lewer, word streng gereguleer, wat poog om 'n balans tussen die tradisionele, ontwikkeling en modernisering handhaaf. Thimphu bevat die meeste van die belangrike politieke geboue in Bhoetan, waaronder die Nasionale Vergadering van die nuutgestigte parlementêre demokrasie en Dechencholing-paleis, die amptelike woning van die Koning, noord van die stad. Thimphu word gekoördineer deur die 'Thimphu Struktuurplan', 'n Stedelike Ontwikkelingsplan wat in 1998 ontwikkel het met die doel om die brose ekologie van die vallei te beskerm. Hierdie ontwikkeling word voortgesit met finansiële hulp van die Wêreldbank en die Asiatiese Ontwikkelingsbank.
Jan Ellis
Biografie
Ellis het ook in die Presidents XV op 31 Maart 1973 teen Skotland gespeel.
Palet-doktervis
Die palet-doktervis (Paracanthurus hepatus) is 'n vis wat voorkom in die Indies-Pasifiese oseaan en aan die ooskus van Afrika vanaf Kenia tot by Sodwanabaai. In Engels staan die vis bekend as die Palette surgeon.
Hepatitis B
Hepatitis B is ’n aansteeklike siekte wat veroorsaak word deur die hepatitis B-virus (HBV), wat die lewer aantas. Dit kan beide akute en chroniese infeksies veroorsaak.
Oorsaak en diagnose
Die virus word oorgedra deur blootstelling aan bloed of liggaamsvloeistowwe. Infeksie om en by die tyd van geboorte of weens kontak kleintyd met ander mense se bloed is die mees algemene manier waarop hepatitis B opgedoen word in gebiede waar die siekte algemeen voorkom. In gebiede waar die siekte skaars is, is dwelmgebruik en seks die algemeenste maniere van oordrag. In die 1980's het tatoeëring en akupunktuur ook soms tot infeksies gelei, maar dit het minder algemeen geraak namate die sterilisasie van instrumente verbeter het.
Voorkoms
Sowat ’n derde van die wêreld se bevolking is in die een of ander stadium van hul lewe aangetas, insluitende 343 miljoen wat ’n chroniese infeksie het. Meer as 750 000 mense sterf jaarliks aan hepatitis B, waarvan 300 000 weens lewerkanker is.
Kolgans
Broeigewoontes
Hoewel hulle gewoonlik in pare voorkom, vorm kolganse soms groot swerms wat aansienlike skade op die boer se landerye kan aanrig.
Jared Taylor
Vroeë lewe en opvoeding
Taylor is op 15 September 1951 in Kobe, Japan as seun van sy Christelike sendeling-ouers gebore. Hy het tot en met die ouderdom van 16 in Japan gewoon en het tot op die ouderdom van 12 Japannese skole bygewoon en is sodoende vlot in Japannees.
Clathria fasciculata
Clathria fasciculata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
VietJet Air
Vloot
Viëtnam Lugdiens se vloot bestaan uit die volgende vliegtuie (Desember 2014):
Clathria filifera
Clathria filifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Amor Vittone
Biografie
Amor Ines Vittone is op 16 Maart 1972 in Johannesburg in Transvaal, Suid-Afrika gebore. Vittone was die hoofmeisie van haar hoërskool en sy het in sport en die akademie uitgeblink. Sy het haar honneursgraad in Kommunikasiekunde (cum laude) aan die Randse Afrikaanse Universiteit behaal en was 'n vorige Mej. Johannesburg. Vir sewe agtereenvolgende jare was Amor die Suid-Afrikaanse klopdans- en modernedans-kampioen. Hierdie talent het sy gebruik in “West Side Story”, wat opgevoer is in die Staatsteater in Pretoria, sowel as Richard Loring se produksie “Girl Talk”.
Dwerggans
Broeigewoontes
Hulle maak nes in 'n gat in 'n boom of krans, gewoonlik naby water. Dwerggansneste word uiters selde gesien.
Komaggas
Geskiedenis
Wes van Komaggas op die eskarp kom die skaars gladdeblaaraalwyn voor.
Kopereend
Broeigewoontes
Na afloop van die broeityd, vroeg in die voorjaar, vorm hulle soms groot swerms, wat skade in tuine en landerye kan veroorsaak. Die nes, met tien wit eiers, is meestal in 'n erdvarkgat.
N7 (Suid-Afrika)
Die N7 is een van die nasionale paaie in Suid-Afrika. Die pad verbind Kaapstad in die Wes-Kaap met Vioolsdrif, Noord-Kaap.
Malta
Malta (Maltees: [ˈmɐltɐ]; Engels: [ˈmɒltə] of [ˈmɔːltə], ), amptelik die Republiek Malta (Maltees: Repubblika ta' Malta; Engels: Republic of Malta), is 'n klein Suid-Europese eilandnasie sentraal geleë in die Middellandse See, 80 km suid van Sisilië, 284 km oos van Tunisië en 333 km noord van Libië, met Gibraltar 1 755 km na die weste en Alexandrië 1 508 km na die oostekant.
Prehistoriese geskiedenis
Die Sikane, algemeen beskou as verwant aan die Iberiërs, was die enigste stam sover bekend om die eiland op daardie tydstip te bewoon. Die bevolking op Malta het graan verbou, met vee geboer en, in ooreenkoms met ander antieke Mediterreense kulture, 'n vrugbaarheidsfiguur aanbid. Die figuur word verteenwoordig in groot hoeveelhede Maltese prehistoriese artefakte en soortgelyke beeldjies, insluitend die Venus van Willendorf.
Grieke, Fenisiërs en Romeine
Teen 117 n.C. was die Maltese eilande 'n vooruitstrewende deel van die Romeinse Ryk en word bevorder tot die status van Municipium onder Hadrianus. Katakombes in Rabat getuig van 'n vroeë Christelike gemeenskap op die eilande en Handelinge vertel van Paulus wat daar skipbreuk ly en van sy bediening op die eiland.
Die Arabiese tydperk en die Middeleeue
In 870 n.C. word Malta ingesleep by die Arabies-Bisantynse oorloë. Die verowering van Malta word gekoppel aan die van Sisilië nadat Admiraal Eufemius sy mede-Bisantyne verraai het deur die Aghlabid-dinastie te versoek om die eiland binne te val.
Ridders van Malta en Napoleon
Ongeveer 11 000 mense uit 'n totale bevolking van 60 000 kom om in 'n plaag in 1675.
Generaal Claude-Henri Belgrand de Vaubois en sy Franse magte gee in 1800 oor. Maltese leiers bied daarna die eiland vir Sir Alexander Ball aan en vra dat die eiland onder Britse gesag kom. Die Maltese stel 'n Verklaring van Regte op waarin hulle instem om te ressorteer "onder die beskerming en die soewereiniteit van die Koning van die vrye mense, Sy Majesteit die Koning van die Verenigde Koninkryk van Groot-Brittanje en Ierland". Die verklaring meld ook dat "sy Majesteit het geen reg om hierdie eilande te sedeer aan enige moondheid nie... as hy kies om sy beskerming terug te trek en om sy soewereiniteit op te gee, die reg vir die kies van 'n ander soewereiniteit, of van die regeer van hierdie eilande, aan ons behoort, die inwoners en inboorlinge alleen, en sonder beheer."
Die Britse Ryk en die Tweede Wêreldoorlog
As deel van die Verdrag van Parys in 1814 word Malta amptelik 'n deel van die Britse Ryk. Die Britte gebruik Malta as halfwegstasie en vloothoofkwartier. Malta se ligging halfpad tussen die Straat van Gibraltar en die Suezkanaal blyk sy grootste bate wees gedurende die jare en die eilande is ook gesien as 'n belangrike stop op die roete na Indië. Dit was 'n belangrike handelsroete vir die Britte en die Maltese het groot voordeel uit hierdie vennootskap getrek. Verskeie nuwe kulinêre en botaniese produkte word hierdeur bekend gestel in Malta; 'n paar voorbeelde (volgens die Nasionale Boek van Handelsbetrekkinge gevind in die Nasionale Biblioteek) sluit die bekendstelling van koring (vir brood) en spek in. In 1919 vuur Britse troepe skote af op protesoptoggangers, gekant teen nuwe belasting, en vier Maltese mans kom om.
Klimaat
Malta het 'n Subtropiese – Mediterreense klimaat (Köppen klimaat klassifikasie Csa), met matige winters en warm tot baie warm somers. Reën kom hoofsaaklik in die winter voor, met die somer oor die algemeen droog.
Ekonomie
Volgens Eurostat-data staan die Maltese PPS BBP per capita, in 2008, op 76 persent van die EU-gemiddeld.
Kommunikasie
Die selfoonpenetrasietempo het op 101.3% gestaan aan die einde van 2009. Malta gebruik die GSM 900 en UMTS (3G) selfoonstelsels. Dit is versoenbaar met die res van die Europese lande, Australië en ook Nieu-Seeland.
Kuns en argitektuur
Die Parlement het die Nasionale Kunsskool in die 1920's tot bestaan geroep. Gedurende die herstelperiode wat op die Tweede wêreldoorlog gevolg het, het 'n opkomende "Moderne kunstegroep" wie se lede Josef Kalleya (1898–1998), George Preca (1909–1984), Anton Inglott (1915–1945), Emvin Cremona (1919–1986), Frank Portelli (b.1922), Antoine Camilleri (b.1922) en Esprit Barthet (b.1919) ingesluit het, die plaaslike kunste landskap heelwat versterk.
Feeste
Heilige Week (Maltees: il-Ġimgħa Mqaddsa) begin op Palmsondag (Ħadd il-Palm) en eindig op Paassondag (Ħadd il-Għid). Heelwat gelowige tradisies, meeste daarvan oorgedra van generasie tot generasie, is deel van die Paasfeesviering op die Maltese eilande, wat die dood en opstanding van Jesus herdenk.
Isle of MTV is 'n eendaagse musiekfees wat vervaardig en uitgesaai word op 'n jaarlikse basis deur MTV. Die fees is sedert 2007 jaarliks gehou in Malta met vername popkunstenaars wat elke jaar optree. Sedert die fees na Malta gebring is, is dit aangebied by die Graanskure in Floriana, 'n opelugarea groot genoeg vir ongeveer 50 000 individue. In 2012 is optredes gelewer deur die wêreldwye hoogaangeskrewe kunstenaars Flo Rida, Nelly Furtado en Will.I.Am te Fosos-plein in Floriana. Meer as 50,000 mense was teenwoordig, wat dit die hoogste bywoningsyfer tot nog toe gemaak het.
Groente
Inleiding
Groentes soos patats en aartappels bevat 'n groot hoeveelheid koolhidrate, terwyl ertjies en boontjies ryk is aan proteïen. Net soos by vrugte bevat groentes ook onverteerbare ruvesel, dit is sellulose, wat die spysverteringskanaal stimuleer. Afgesien van 'n toename in die verbruik van groente het daar in die laaste paar jaar ook 'n klemverskuiwing in die keuse van groentesoorte plaasgevind. Growwe en kilojouleryke groente soos kool, wortels en beet, het plek gemaak vir fyner groentes soos blaarslaai, komkommers, tamaties en ander roukosgroentes.
Die verskynsel kom veral in Europa voer weens die ontwikkeling van binnenshuise kwekerye, wat die sogenaamde somergroentes deur die jaar beskikbaar maak. Met die metode kan subtropiese gewasse soos groenrissies en eiervrug ook in kouer streke gekweek word. Ander omstandighede wat die verbruik van groente bevorder, is toenemende welvaart en beter insig in en kennis van voeding. Die groot aantal buitelanders wat hulle in veral Wes-Europa gevestig het, het ongetwyfeld ook 'n invloed op die groter verskeidenheid van groentes gehad. Meer aandag word ook aan die voorkoms van markgroentes bestee. Met verbeterde kweekmetodes en die veredeling van gewasse kom groentes van 'n beter gehalte op die mark wat langer vars bly en minder vatbaar is vir siektes.
Suid-Afrikaanse groentes
Na raming was sowat 80 000 ha aan die begin van die tagtigerjare met groente beplant. Groente maak 5 % van alle landbouprodukte uit, waarvan aartappels verreweg die belangrikste is met 'n aandeel van 2 %. Ander belangrike produkte is tamaties, uie, kopkool, pampoen, bone, geelwortels, patats, blomkool en beet. Aartappels word veral in die Oostelike Hoëveld in Gauteng, Limpopo, die sentrale Vrystaat (Bothaville) en in Wes-Kaap (Clanwilliam en Ceres) verbou.
Produkte
In die nat tropiese dele word limaboontjies (Phaseolus lunatus) ook gekweek. Belangrike vruggroentes is die okra of gombo (Hibiscus esculentus), die chayote (Sechium edule: in Suid-Afrika bekend as die sjoe-sjoe), die broodvrug (Artocarpus altilis) en eiervrug (Solanum mefongena). Daar word verskeie soorte eiervrugte gekweek. Rooi skerprissie (genus Capsicum) is ŉ belangrike groentesoort in al die tropiese gebiede. Die meeste soorte is eenjarig.
Manicaland
regs|duimnael|250px|Ligging van Manicaland in Zimbabwe (rooi). Manicaland is 'n provinsie in oostelike Zimbabwe met sowat 1,6 miljoen inwoners (2002). Die hoofstad is Mutare (voorheen bekend as Umtali).
Konstantyn V van Bisantium
Konstantyn V (Grieks: Κωνσταντίνος Ε΄; 718 – 14 September 775) was die Bisantynse keiser van 741 tot 775.
George Washington
George Washington (22 Februarie 1732 - 14 Desember 1799) was die generaal en opperbevelhebber van die dertien kolonies in die Amerikaanse Rewolusionêre Oorlog en was daarnaas die eerste president van die Verenigde State van Amerika (1789–1797). Tydens sy ampstermyn het Noord-Carolina (21 November 1789) die 12de, Rhode Island (29 Mei 1790) die 13de, Vermont (4 Maart 1791) die 14de, Kentucky (1 Junie 1792) die 15de en Tennessee (1 Junie 1796) die 16de deelstaat van die Verenigde State geword.
Wagters
Spesies
Die genus omvat die volgende spesies:
Sonneblomsterrestelsel
Die Sonneblomsterrestelsel (ook bekend as onder meer Messier 63 en NGC 5055) is ’n spiraalsterrestelsel in die sterrebeeld Jaghonde. Dit bestaan uit ’n sentrale skyf omring deur baie kort spiraalarms en is deel van die M51-groep, wat ook die Draaikolksterrestelsel (M51) insluit.
Sy
Sy is ’n proteïendraad, waarvan sommige soorte geweef kan word om materiaal te maak. Die sydraad bestaan hoofsaaklik uit fibroïen en word deur sekere insekte se larwes vervaardig om kokonne te maak. Die beste bekende sy word verkry van die kokonne van die larwes van die moerbeisywurm, Bombyx mori. Die blink voorkoms van sy is vanweë die driehoekprisma-agtige struktuur van die draad, wat veroorsaak dat die materiaal inkomende lig teen verskillende hoeke weerkaats en so verskillende kleure vertoon.
Joan Banks
Joan Banks (30 Oktober 1918 – 18 Januarie 1998) was 'n Amerikaanse aktrise. Sy was bekend vir haar rolle in die rolprente Cry Danger (1951), My Pal Gus (1952), en Mister Cory (1957), en in die televisiereeks Hazel (1961).
Cecilia Bartoli
Biografie
Beide haar ouers was professionele operasangers en Cecilia se ma was boonop nog haar sanglerares ook. Bartoli het ook musiek studeer by die Conservatorio di Santa Cecilia in Rome.
NG gemeente Ottosdal
240px|regs|duimnael|Ottosdal se NG moederkerk is ontwerp deur [[Gerard Moerdijk en ingewy op Vrydag 12 Oktober 1928.]] duimnael|links|320px|Die sogenaamde verenigde kerk op [[Ottosdal in 1917.]] 170px|duimnael|regs|Ds. P.J. Swart was van 1916 tot 1930 Ottosdal se eerste NG predikant. regs|170px|duimnael|Ds. J.D. Cilliers is in 1951 hier bevestig.
Ford Courier
Mazda-gebaseerde modelle
In die vroeë 1970's is die Ford Courier-naam aan 'n kompakte bakkie gegee wat deur Mazda vervaardig is. Dit het 'n beter brandstofverbruik as die volgrootte bakkies van sy tyd gelewer. Die Courier is deur Toyo Kogyo (Mazda) vervaardig, en is deur die Ford Motormaatskappy ingevoer en verkoop as reaksie op die onvoorsiene gewildheid van die klein Toyota en Datsun/Nissan bakkies onder jonger kopers in die Weste. Net soos die ander mini-bakkies van daardie tyd, is dit gekenmerk deur 'n kleiner-as-2-liter inlynviersilinderenjin, 'n vierganghandratkas en agterwielaandrywing. Dit het met 'n indrukwekkende vragvermoë van 635 kg (1400 lb) vir sy grootte gespog, en 'n redelike goedkoop prys gehad in vergelyking met die volgrootte bakkies van sy tyd.
Noordwesdistrik, Botswana
Die Noordwesdistrik is 'n distrik in die Suider-Afrikaanse land Botswana. Dit het in 2001 'n bevolking van 142 930 gehad en sy hoofstad is Maun. Dit grens in die weste en noorde aan Namibië.
Nicolaas Laurens Burman
Hy was die seun van Johannes Burman (1707–1780), en het sy vader opgevolg as die voorsitter van plantkunde by die Athenaeum Illustre van Amsterdam, asook die Hortus Botanicus. Hy het die korrespondensie met Carl Linnaeus voortgesit en in 1760 by die Universiteit van Uppsala aangesluit. Hy is die skrywer van talle werke, insluitende die Specimen botanicum de geraniis (1759) en Flora Indica (1768), wat later deur Johann Gerhard Koenig (1728–1785) voltooi is.
Gert Potgieter
Vroeë lewe
Na matriek het hy by Voortrekkerpers, 'n drukkersfirma in Johannesburg, gaan gewerk tot hy in 1960 as 'n drukker gekwalifiseer het.
Frederic Creswell
duimnael|links|210px|Kol. Creswell.
Bloubekeend
Die Bloubekeend (Oxyura maccoa) is redelike algemene standvoël in Suider-Afrika.
Boerewors
Boerewors bestaan uit maalvleis en vet wat met kruie en sout gemeng is, en in 'n aaneenlopende derm gestop is, gereed vir braai of bak. Oorspronklik is skaap- en visderms gebruik vir die omhulsel, maar vandag word amper uitsluitlik kunsmatige derms gebruik. Boerewors is veral gewild in Suid-Afrika en omliggende lande.
Knobbeleend
Habitat
Die knobbeleend kom voor by varswatermoerasse, damme en mere.
Suid-Korea
Demografiese ontwikkeling
Die vinnig groeiende stedelike bevolking en ontvolking van groot dele van die Suid-Koreaanse platteland is tans die belangrikste demografiese vraagstukke. Meer as vier vyfdes van die huidige bevolking is verstedelik, en ongeveer die helfte van alle Suid-Koreane is in die sewe grootste stedelike nedersettings saamgetrek. Al is die natuurlike bevolkingsaanwas intussen laag, is Suid-Korea nogtans een van die digbevolkste lande op aarde. Sy bevolkingsdigtheid is twee en 'n half keer hoër as dié van Noord-Korea.
Die belangrikste migrasiepatroon was egter die vestiging van twee miljoen Noord-Koreane in die suide, hoofsaaklik gedurende en kort na die Koreaanse Oorlog. Die meeste binnelandse migrante het hulle in die metropolitaanse gebiede van Suid-Korea gevestig. Groot gemeenskappe Koreaanse immigrante word daarnaas ook in die Verenigde State (veral in Kalifornië) en in Kanada aangetref.
Messier 65
Messier 65 of M65 (ook bekend as NGC 3623) is ’n oorgang-spiraalsterrestelsel sowat 35 miljoen ligjare van die Aarde af in die sterrebeeld Leeu. Dit is in 1780 deur Charles Messier ontdek en in sy katalogus van komeetagtige voorwerpe opgeneem, hoewel Pierre Méchain soms die krediet daarvoor kry. Dit vorm saam met Messier 66 en NGC 3628 die bekende Leeu-drieling, ’n klein groep sterrestelsels.
Mof Myburgh
Myburg is ook 'n Blou Bul-legende, en het 109 wedstryde vir Noord-Transvaal gespeel.
Arbeidersparty (Suid-Afrika, 1910)
Pakt-regering
Teen die einde van die 1923, toe die regerende Suid-Afrikaanse Party in die knyp was oor sy hantering van swart onrus en die Randse opstand, het die Arbeidersparty 'n koalisie-ooreenkoms met die Nasionale Party van genl. J.B.M. Hertzog gesluit. In die verkiesing op 17 Junie 1924 verower die party 18 setels en 13,4% van die stemme. Creswell en Thomas Boydell is in die kabinet ingesluit.
Gouritsrivierbrug
Spoorbrug
Tydens die Tweede Wêreldoorlog is op 4 Augustus 1942 'n poging aangewend om die brug op te blaas. Die vermoedelike daders was lede van die Ossewabrandwag, maar niemand is ooit in hegtenis geneem nie. Die goederetrein wat hulle wou opblaas, was toevallig gans te vroeg voor sy beplande tyd.
Waarnemingshorison
Swartkolk
Een van die algemeenste plekke waar ’n waarnemingshorison voorkom, is by ’n swartkolk. Alles wat binne die Schwarzschild-radius voorkom, lê agter die horison en kan dus nie van buite af gesien word nie weens die geweldige swaartekrag, waarvan nie eens lig kan ontsnap nie.
Volkslied van den Oranjevrijstaat
Die volkslied van den Oranje-vrijstaat was vanaf 1854 tot 1902 gebruik in die onafhanklike boererepubliek van die Oranje-Vrystaat.
NG gemeente Potchefstroom-Grimbeekpark
duimnael|regs|320px|Die NG kerk Potchefstroom-Grimbeekpark.
Volkslied van den Oranjevrijstaat
Die oorspronklike Nederlandse teks
Bescherm, o God, de Raad van’t land,
Geleid hem aan Uw vaderhand,
Afrikaanse Teks
Rang in die Statebond.
Op Hom as 'n rots vertrou,
Vervul hy met trou en lus
Die Vrystaat en sy Burgers
Frigië
Frigië (Grieks: Φρυγία; Turks: Frigya) was in die antieke tyd ’n koninkryk in Sentraalwes-Anatolië, in wat nou Turkye is. Dit was gesentreer om die Sakariarivier.
Verskeie legendariese konings in die Griekse mitologie was Frigiërs: Gordius, wie se Gordiaanse knoop later deur Alexander die Grote deurgekap is, Midas, wat alles waaraan hy geraak het in goud verander het, en Mugdon, wat teen die Amasones oorlog gemaak het.
Rondom die tyd van die Trojaanse Oorlog
Volgens die Ilias was die tuiste van die Frigiërs aan die Sakariarivier, wat dwarsdeur Frigië se geskiedenis die land se middelpunt gebly het. Frigië was bekend vir sy wyn en dapper ruiters.
As ’n Lidiese provinsie
Nadat hulle Gordion verwoes het, het die Kimmeriërs in Wes-Anatolië gebly en oorlog gevoer teen Lidië, wat hulle eindelik omstreeks 620 v.C. uit die gebied verdryf het. Lidië het Frigië daarna ingelyf en dit het die Lidiese oosgrens geword. Die terrein by Gordion onthul ’n aansienlike bouprogram in die 6de eeu v.C. onder die Lidiese konings, insluitende die spreekwoordelike ryk koning Croesus. Intussen is Frigië se voormalige oostelike gebiede deur Assirië en later die Mede verower.
As Persiese provinsie(s)
In die loop van die 5de eeu is die streek in twee administratiewe satrapieë verdeel: Kleiner en Groter Frigië.
Kelte en Attaliede
In 188 v.C. het die suidelike oorblyfsel van Frigië onder beheer van die Attaliede van Pergamon gekom. Die Frigiese taal het oorleef, maar is nou in die Griekse alfabet geskryf.
Arno Carstens
Wonderful Wild (2010)
Carstens se derde solo-album Wonderful Wild is in die lente van 2010 vrygestel. Dit is geskryf, opgeneem en gemeng in Londen en Spanje, insluitende medeliedjieskrywers Giles Martin, James Walsh, Jim Duguid en Youth se bydraes. Die album is vervaardig deur die legendariese Britse vervaardiger Youth (The Verve se Urban Hymns) en Jim Duguid (Paolo Nutini se These Streets). Die finale meng van die album is deur Tim Bran behartig.
NG gemeente Montagu
Latere leraars
Terwyl ds. G.S. Malan (1889–'95), later redakteur van De Kerkbode, as prediker uitgemunt het, het ds. J.C. Truter (1896–1905) daarna veral as herder goeie werk gedoen. In 1906 is dr. D.F. Malan, later eerste minister, hier bevestig. Van belang in sy bediening was die kragtige bevordering van onderwys, die bou van 'n sierlike pastorie en die aanstelling van die eerste hulpprediker hier. Daarna volg die 24-jarige bediening van ds. D.P. van Huyssteen, later organiserende armesorgsekretaris, in wie se tyd 'n hoërskool tot stand gekom en groot werk op die gebied van armesorg gedoen is. Voorts gaan die kerkraad daartoe oor om 'n tweede leraar en later 'n medeleraar te beroep in die persone van di. P.A. Alheit (1922–'26) en F.R. Grobbelaar (1930–'34). Vanaf 1938 is die gemeente van meer as 2 000 lidmate bedien deur dr. D.J. Louw (1938–'46) en di. W.J. du Toit (1944–'47), A.G.E. van Velden (1946– '51) en ds. D.J. Malan (1947–'54).
Bruineend
Verspreiding
Die bruineend is volop in Suid-Afrika en kom voor van die Kaap tot in Etiopië
Analitiese chemie
Vertakkinge
Analitiese chemie kan in twee hoof groepe verdeel word:
Moderne analitiese chemie is hoofsaaklik kwantitatief van aard. Kwantitatiewe analise kan verder verdeel word in verskillende studiegebiede. Die materiaal kan geanaliseer word om die hoeveelheid van 'n element in 'n monster teenwoordig, vas te stel of die hoeveelheid van 'n element wat in 'n spesifieke chemiese verbinding teenwoordig is, te bepaal. Laasgenoemde is van besonderse belang in biologiese stelsels; die molekules van lewe bevat koolstof, waterstof, suurstof, stikstof en ander elemente in komplekse strukture.
Izikhothane
Oorsprong
Die word “Izikhothane” is 'n kombinasie van twee Zulu woorde: “Izikhotha” wat beteken “om te lek”, en “Ukukhothana” wat beteken “om te spot”. Die woord word informeel in townships gebruik om te verwys na “die een met die duur klere”. Die verwysing na lek simboliseer die lek van vingers wanneer 'n rol banknote getel word. Dit kan ook verwys na die lek van 'n luukse nagereg soos vla wat in Izikhothane-kompetisies gebruik word. Izikhothane het in die vroeë 2000's ontstaan in die Suid-Afrikaanse townships van Soweto en Diepsloot. 'n Soortgelyke tendens, “uSwenka” het ontstaan in die 1950's toe immigrante hulle beste pakke en skoene aangetrek het om in kompetisies deel te neem. Die wenner van hierdie kompetisies het geld, huishoudelike items of vee gewen wat hulle dan terug gestuur het na hulle tuisdorpe en families.
Hoekom
Die doel van die dansstryd is vir die deelnemer om meer welvaart te toon as sy opponent en dit bepaal ook die wenner van die kompetisie. Daar is geen tasbare prys vir die wenner van die Izikhothane-kompetisie nie, slegs die erkenning en aansien van die publiek wat die kompetisie waarneem.
Moderne Gnostisisme
Verskillende groepe
Ná die ontdekking van die Nag-Hammadi-geskrifte in 1945 het die Gnostisisme ná eeue se sluimering weer 'n oplewing getoon en in die 1950's is die Gnostiese Orde van die Pleroma deur Richard Duc de Palatine in Engeland gestig. 'n Lid van dié groep, Stephan Hoeller, is later na die VSA met die doel om Gnostisisme daar te bevorder. In die 1970's het Hoeller van Duc de Palatine weggebreek en 'n onafhanklike Gnostiese kerk, die Ekklesia Gnostika (Ecclesia Gnostica), sowel as die Gnostiese Vereniging gestig. In dié kerk word die Heilige Nagmaal, soortgelyk aan dié van die tradisionele Rooms-Katolieke Kerk, elke Sondag en op "heilige dae" gevier. In plaas van die Bybel word die Evangelie van Thomas meestal as Heilige Skrif gebruik. Die Amerikaanse Gnostiese Kerk van Texas is in 1985 gestig. Dié groep is geskoei op die leerstellinge van Basilides, leier van die Alexandriese Gnostisiste teen ongeveer 120 nC. Later het 'n lid van dié kerk, Rosamonde Miller, die Ekklesia Gnostika Mysteriorium (Ecclesia Gnostica Mysteriorium) begin in Palo Alto, Kalifornië.
Lebowa
Na die eerste demokratiese Suid-Afrikaanse algemene verkiesing van 1994, is die tuisland heringelyf by die Republiek van Suid-Afrika, en wel grootliks as deel van die Limpopoprovinsie.
Distrikte in 1991
•	Namakgale: 55 441 (LEB-13)
•	Mokerong: 446 155 (LEB-3)
•	Mapulaneng: 215 250 (LEB-12)
•	Moutse-distrik (LEB-9?)
Lance James
Diskografie
=== Albums ===
Manchester
Manchester (Engels: [ˈmæntʃɪstər, -tʃɛs-], ) is 'n stad en metropolitraanse borough in die graafskap Groter Manchester in Noordwes-Engeland, Verenigde Koninkryk met 'n oppervlakte van 115,6 km². Die stad is met 'n bevolking van sowat 552 858 in 2019 ná Londen en Birmingham die derde grootste stad van Engeland en vorm die sentrum van Noord-Engeland se grootste metropolitaanse gebied met 'n bevolking van 2,7 miljoen. Die stadsgebied word begrens deur die Cheshire Plain in die suide, die Pennines-bergreeks in die noorde en ooste en 'n groot boog van nedersettings wat met Manchester tot 'n uitgestrekte beboude stedelike gebied saamgesmelt het.
Plaaslike nywerhede het 'n baanbrekersrol gedurende die nywerheidsomwenteling in Engeland gespeel waartydens Manchester van 'n klein nedersetting tot die wêreld se eerste groot nywerheidstad gegroei het. Die eerste spoorwegstasie ter wêreld is hier geopen, en hier het wetenskaplikes vir die eerste keer 'n atoom gesplits en die wêreld se eerste rekenaar ontwikkel wat deur 'n sagtewareprogram in sy geheue bestuur is.
Manchester word daarnaas as die bakermat van die vrouestemregbeweging in die Verenigde Koninkryk en as die stad waar die beginsels van sowel kapitalisme asook marxisme geformuleer is. In Manchester se Chatham-biblioteek – die oudste openbare biblioteek in die Engelsprekende wêreld – het Karl Marx en Friedrich Engels met die skryfwerk vir hul Kommunistiese Manifes begin. Die agteruitgang van die plaaslike tekstielbedryf in die 20ste eeu het ekonomiese swaarkry vir Manchester beteken. Die stad staan tans in die buiteland veral bekend vir die sokkerklub Manchester United en ook vir hul aartsvyande Manchester City.
Manchester se raadsaal (Manchester Town Hall) is in 1877 opgerig, en in 1894 is die Manchester Ship Canal ingewy – indertyd die langste riviernavigasiekanaal ter wêreld wat Manchester se nuwe rivierhawe met die see verbind het. Die dekades ná die Tweede Wêreldoorlog was 'n periode van industriële agteruitgang. 'n Bomaanval in 1996 het egter die aanleiding gegee tot 'n grootskaalse program van stedelike regenerasie waaruit veral die middestad van Manchester voordeel kon trek.
Wes-Australië
Geologie
Die hoë ouderdom van die landskap veroorsaak dat die grond buitengewoon onvrugbaar is. Selfs grond wat afkomstig is van granietrots bevat 'n ordegrootte minder fosfor en slegs die helfte soveel stikstof as vergelykbare grondsoorte op ander kontinente. Grond wat afkomstig is van sandvlaktes of ystersteen is selfs nog minder vrugbaar en bevat nog minder oplosbare fosfate en bevat ook min sink, koper, molibdeen en soms kalium en kalsium.
Demografie
Europeërs het hul permanent begin vestig in 1826 toe Albany deur Brittanje in besit geneem is om Franse aansprake op die Westelike derde van die kontinent voor te spring. Perth is gestig as die Swanrivierkolonie in 1829 deur Britse en Ierse setlaars. Die nedersetting het egter agteruit gegaan en daarom is gevangenes uit die Britse eilande daarheen gedeporteer as dwangarbeiders om die bevolking aan te vul. in die 1890's het interstaat migrasie plaasgevind vanweë die oplewing in mynbou in die Goldfields-streek wat tot 'n skerp toename in die bevolking gelei het.
Wes-Australië het nie 'n beduidende invloei van immigrante vanaf Brittanje, Ierland of elders uit die Britse ryk gehad nie tot vroeg in die twintigste eeu toe plaaslike projekte — soos die Group Settlement Scheme van die 1920's van stapel gestuur is om boere aan te moedig om hul in die suidweste te vestig en 'n toenemende bewustheid van Australië se westelike derde as 'n bestemming vir koloniste.
Ekonomie
Ander beduidende landbouprodukte sluit in gars, ertjies, wol, lams- en beesvleis. Daar is ook 'n baie groot aanvraag vir invoere van lewende diere vanuit Wes-Australië, hoofsaaklik deur Suidoos-Asië en die Midde-Ooste, waar die invoer van lewende hawe verkies word vanweë kulturele- en godsdienstradisies asook 'n gebrek aan stoor- en vriesfasiliteite. Bykans 50% van Australië se lewende beesuitvoere kom vanuit Wes-Australië.
N9 (Suid-Afrika)
Middelburg en verder
Agtien kilometer na Middelburg skei die N10 en die N9 – net voor Carlton Hoogtes. Die N10 gaan noordwes en die N9 hou noordwaarts en gaan die Noord-Kaap binne. Nog 18 km verder en die N9 hou verby Noupoort en sluit 55 km later by die N1 aan. Dit gebeur ongeveer 1 km voor Colesberg. Die N9 het nou sy einde bereik.
Opvoedkunde
Vakgebiede
Algemene vakgebiede van die pedagogiek is:
R26 (Suid-Afrika)
Roete
Die R26 gaan noordoos verder, steeds teenaan die Lesothogrens, vir 28 kilometer tot by Hobhouse, waar dit die suidelike eindpunt van die R709-pad ontmoet. Vanaf Hobhouse gaan die R26 40 km noordoos om 'n kruising met die N8 Nasionale roete te bereik. Vir 12 kilometer ooswaarts is dit een pad voordat die N8 sy eie pad suidwaarts in die rigting van Maseru word, terwyl die R26 noordwaarts draai en die dorp Ladybrand aan sy oostekant verbysteek.
Tienie Holloway
Lewe in Europa
Met die uitbreek van die Eerste Wêreldoorlog wyk hulle uit na Londen, waar hy as student inskryf by die London School of Economics en verder studeer in Geskiedenis, Ekonomie en Staatsadministrasie. Hy behaal dan ook hier in 1917 sy D.Sc. Econ.-graad. In Londen word twee dogters vir die egpaar gebore. Na hul terugkeer in Suid-Afrika word dr. Holloway aangestel as senior lektor in Geskiedenis en Ekonomie aan die Grey Universiteitskollege in Bloemfontein en Tienie vul sy salaris aan deur tydelik skool te hou.
Skryfwerk
Haar oudste lewende dogter begin kinderversies skryf wat in Die Volkstem gepubliseer word, maar wanneer die dogter oorsee vertrek, neem Tienie op aandrang van die redakteur hierdie funksie oor. Eers vertaal sy bekende versies, maar begin later oorspronklike versies skryf onder die skuilnaam Madeliefie. Wanneer vriende skertsend na haar man verwys as Padeliefie, begin sy onder haar eie naam skryf. Die temas van haar verse is hoofsaaklik onderwerpe waarin die jong kind belangstel, soos die kind self, die gesin, maats, die omgewing, natuur, diere en eetgoed.
Vanaf 1944 word van haar versies opgeneem in die Lentedae-skoolleesboekies.
Internasionale Styl
Die term is vir die eerste keer deur die argitekte Henry-Russell Hitchcock en Philip Johnson (1906-2005) in 'n boek oor moderne boukuns gebruik. Met hul beskrywing van die argitektoniese uitstalling International Exhibition of Modern Architecture, wat in 1932 in die Museum of Modern Art in New York gehou is, het hulle 'n poging onderneem om die estetiek en hoofeienskappe van die destydse Modernistiese boukuns dwarsoor die wêreld te toon, te kategoriseer en op die praktiese boukuns toe te pas.
Don Stannard
Don Stannard (1916 – 9 Julie 1949) was 'n Britse akteur. Hy was bekend vir sy rolle in die rolprente Pink String and Sealing Wax (1945), Dick Barton, Detective (1948), Dick Barton Strikes Back (1949), en Dick Barton at Bay (1950).
Witrugeend
Die witrugeend (Thalassornis leuconotus) is 'n algemene standvoël van Suidelike Afrika.
Identifikasie
Die witrugeend het 'n gevlekte bruin rug en 'n relatief groot kop met 'n vaal vlek op die basis van die snawel. In vlug kan die wit rug waargeneem word. Geen onderskeid tussen manlik, vroulike en onvolwasse voëls nie.
Slowakye
Riviere
Die Europese hoofwaterskeiding tussen die Swartsee (met die Donau as belangrikste rivier) en die Oossee (Vistula) loop deur Slowakye, waarby meer as 90 persent van die land binne die Donau se stroomgebied val. Die Donau (Slowaaks: Dunaj) vloei oor 'n lengte van 172 km deur Suidwes-Slowakye (insluitende die grenslyne van 22,5 km elk wat met Oostenryk en Hongarye gedeel word). Met 'n gemiddelde afloop van sowat 2000 m³/s naby Bratislava is dit verreweg die waterrykste rivier in die land.
Mere
Die grootste hiervan is die Oravadam wat ook tot 'n gewilde toeriste-aantreklikheid ontwikkel het. Die suidelike en suidoostelike oewers lok watersportentoesiaste en duikers, terwyl bote toeriste na 'n eiland in die dam neem wat die laaste oorblyfsel van voormalige dorpe vorm wat tydens die bou van die dam oorstroom is.
Aleksei Petrowitsj, tsarewitsj van Rusland
Terugkeer
Ondanks dié en ander hoorsêgetuienis was daar geen feite wat enigiets bewys het nie. Die ergste wat bewys kon word, was dat Aleksei gewens het sy pa sterf. In Pieter se oë was Aleksei egter ’n selferkende en baie gevaarlike verraaier. Maar omdat hy belowe het om hom te vergewe en in vrede te laat lewe as hy na Rusland terugkeer, het hy die saak op 13 Junie 1718 aan ’n raad van kerkhoofde, senatore, ministers en ander hooggeplaastes opgedra.
17de Golden Globe-toekenningsaand
Wenners en benoemdes
William Wyler – Ben-Hur
Slowakye
Mere
Ook vir die Donau-waterkragsentrale Gabčíkovo is damme aangelê. Die kunsmatige mere rondom Banská Štiavnica is deur die plaaslike mynboubedryf aangelê.
Etniese groepe
Naas etniese Slowake (85,8 persent van die totale bevolking) is daar minderhede van Hongare (9,7 persent), 1,7 persent Roma, 0,8 persent Tsjegge, 0,4 persent Ruthene, 0,2 persent Oekraïners, 0,1 persent Duitsers en klein groepe Pole en Russe.
Die 20ste eeu
Die Republiek Tsjeggo-Slowakye is ná die Tweede Wêreldoorlog in 1945 herstel, maar het vinnig onder die invloed van die Sowjetunie en sy militêre verbond, die Warskouverdrag, gekom. In 1969 het die staat 'n federasie van die Tsjeggiese Sosialistiese Republiek en die Slowaakse Sosialistiese Republiek geword.